షారుఖ్ ఖాన్ (క్రికెటర్)

మసూద్ షారుఖ్ ఖాన్ (జననం 27 మే 1995) దేశీయ క్రికెట్‌లో తమిళనాడు తరపున బ్యాటర్‌గా ఆడే భారతీయ క్రికెటర్. ఆయన కుడిచేతి బ్యాట్స్‌మన్, ఆఫ్ స్పిన్ బౌలర్. షారుఖ్ ఖాన్ 2024 ఐపీఎల్ వేలంలో గుజరాత్ టైటాన్స్  ₹7.4 కోట్లకు కొనుగోలు చేసింది. ఖాన్ 2021 నుండి 2023 వరకు ఇండియన్ ప్రీమియర్ లీగ్ (ఐపీఎల్) లో పంజాబ్ కింగ్స్ తరపున ఆడాడు.
కెరీర్
షారుఖ్ ఖాన్ 2014 ఫిబ్రవరి 27న తమిళనాడు తరపున 2013–14 విజయ్ హజారే ట్రోఫీలో తన లిస్ట్ ఏ అరంగేట్రం చేశాడు. ఆయన 2018 డిసెంబర్ 6న 2018–19 రంజీ ట్రోఫీలో తమిళనాడు తరపున తన ఫస్ట్-క్లాస్ అరంగేట్రం చేశాడు.

షారుఖ్ ఖాన్ 2021లో సయ్యద్ ముష్తాక్ అలీ ట్రోఫీని గెలిచినా తమిళనాడు జట్టులో కీలకంగా ఉన్నాడు. హిమాచల్ ప్రదేశ్‌తో జరిగిన క్వార్టర్ ఫైనల్‌లో 19 బంతుల్లో 40 పరుగులు చేశాడు.

షారుఖ్ ఖాన్ ఫిబ్రవరి 2021లో 2021 ఇండియన్ ప్రీమియర్ లీగ్‌కు ముందు జరిగిన ఐపీఎల్‌ వేలంలో ఖాన్‌ను పంజాబ్ కింగ్స్ రూ. 5.25 కోట్లకు కొనుగోలు చేయగా 2021 ఏప్రిల్ 12న రాజస్థాన్ రాయల్స్‌తో జరిగిన మ్యాచ్‌లో ఐపీఎల్‌లో అరంగేట్రం చేసి 4 బంతుల్లో అజేయంగా 6 పరుగులు చేశాడు. షారుఖ్ ఖాన్‌కు క్రిస్ గేల్ తన తొలి ఐపీఎల్‌ క్యాప్‌ను అందజేశాడు. 2024 ఐపీఎల్‌కు ముందు జరిగిన వేలంలో గుజరాత్ టైటాన్స్ అతన్ని 7.40 కోట్లకు కొనుగోలు చేసింది. ఆ వేలంలో తొమ్మిదవ అత్యంత ఖరీదైన ఆటగాళ్లలో ఒకడిగా నిలిచాడు.

షారుఖ్ ఖాన్ జనవరి 2022లో వెస్టిండీస్‌తో జరిగిన స్వదేశీ సిరీస్ కోసం భారతదేశం ట్వంటీ20 అంతర్జాతీయ (టీ20ఐ) జట్టులోఇద్దరు స్టాండ్‌బై ఆటగాళ్లలో ఒకరిగా ఎంపికయ్యాడు. ఆయన ఫిబ్రవరి 2022లో ఇండియన్ ప్రీమియర్ లీగ్ టోర్నమెంట్ కోసం జరిగిన వేలంలో పంజాబ్ కింగ్స్ అతన్ని కొనుగోలు చేసింది. అదే నెల తరువాత, 2021–22 రంజీ ట్రోఫీలో ప్రారంభ రౌండ్ మ్యాచ్‌లలో ఆయన ఢిల్లీపై తమిళనాడు తరపున 194 పరుగులు చేశాడు. 
 మూలాలు 

వర్గం:భారతీయ క్రికెట్ క్రీడాకారులు
వర్గం:1995 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు